Et arrangement i eftermiddags på Østerbro i København, hvor bl.a. den svenske tegner Lars Vilks deltog, blev afbrudt, da gerningsmænd skød ind i bygningen, hvor arrangementet blev afholdt.

Tre politifolk blev såret af skud, de to er medarbejdere fra PET.

Alt tyder på, at angrebet var planlagt, og omstændighederne omkring skyderiet peger på, at der er tale om et terrorangreb.

PET bistår nu Københavns Politi i efterforskningen af angrebet, og vi henviser derfor til Københavns Politi for yderligere oplysninger.

Angrebet bekræfter, at terrortruslen mod Danmark fortsat er alvorlig.



